CELEX: 62012CA0452
Language: sk
Date: 2013-12-19 00:00:00
Title: Vec C-452/12: Rozsudok Súdneho dvora (tretia komora) z  19. decembra 2013 (návrh na začatie prejudiciálneho konania, ktorý podal Landgericht Krefeld — Nemecko) — Nipponkoa Insurance Co (Europe) Ltd/Inter-Zuid Transport BV [Súdna spolupráca v občianskych a obchodných veciach — Nariadenie (ES) č. 44/2001 — Články 27, 33 a 71 — Prekážka začatého konania — Uznávanie a výkon rozsudkov — Dohovor o prepravnej zmluve v medzinárodnej cestnej nákladnej doprave (CMR) — Článok 31 ods. 2 — Pravidlá súbehu — Regresná žaloba — Negatívna určovacia žaloba — Negatívny deklaratórny rozsudok]

22.2.2014   
            
            
               SK
            
            
               Úradný vestník Európskej únie
            
            
               C 52/19
            
         Rozsudok Súdneho dvora (tretia komora) z 19. decembra 2013 (návrh na začatie prejudiciálneho konania, ktorý podal Landgericht Krefeld — Nemecko) — Nipponkoa Insurance Co (Europe) Ltd/Inter-Zuid Transport BV
   (Vec C-452/12) (1)
   
   (Súdna spolupráca v občianskych a obchodných veciach - Nariadenie (ES) č. 44/2001 - Články 27, 33 a 71 - Prekážka začatého konania - Uznávanie a výkon rozsudkov - Dohovor o prepravnej zmluve v medzinárodnej cestnej nákladnej doprave (CMR) - Článok 31 ods. 2 - Pravidlá súbehu - Regresná žaloba - Negatívna určovacia žaloba - Negatívny deklaratórny rozsudok)
   2014/C 52/32
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Krefeld
   
      Účastníci konania pred vnútroštátnym súdom
   
   
      Žalobkyňa: NIPPONKOA Insurance Co (Europe) Ltd
   
      Žalovaná: Inter-Zuid Transport BV
   
      Za účasti: DTC Surhuisterveen BV
   
      Predmet veci
   
   Návrh na začatie prejudiciálneho konania — Landgericht Krefeld — Výklad článkov 27 a 71 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Brusel I) (Ú. v. ES L 12, 2001, s. 1; Mim. vyd. 19/004, s. 42) — Vzťah k Dohovoru o prepravnej zmluve v medzinárodnej cestnej nákladnej doprave (CMR) — Pravidlá súbehu — Prekážka začatého konania — Povinnosť vykladať článok 31 ods. 2 CMR so zreteľom na článok 27 nariadenia Brusel I — Vzťah medzi žalobou o náhradu škody prepravcu alebo príjemcu a určovacou žalobou dopravcu, ktorou sa domáha určenia, že nezodpovedá za škodu, alebo v prípade kladnej odpovede, že zodpovedá len do určitej maximálnej sumy („negatívna určovacia žaloba“)
   
      Výrok rozsudku
   
   
               1.
            
            
               Článok 71 nariadenia Rady (ES) č. 44/2001 z 22. decembra 2000 o súdnej právomoci, uznávaní a výkone rozsudkov v občianskych a obchodných veciach sa má vykladať v tom zmysle, že bráni tomu, aby sa medzinárodný dohovor vykladal spôsobom, ktorý nezabezpečuje dodržiavanie cieľov a zásad, na ktorých je založené toto nariadenie, za podmienok, ktoré sú prinajmenšom rovnako priaznivé ako podmienky, ktoré stanovuje toto nariadenie.
            
         
               2.
            
            
               Článok 71 nariadenia č. 44/2001 sa má vykladať v tom zmysle, že bráni výkladu článku 31 ods. 2 Dohovoru o prepravnej zmluve v medzinárodnej cestnej nákladnej doprave podpísaného v Ženeve 19. mája 1956, zmeneného a doplneného protokolom podpísaným v Ženeve 5. júla 1978, podľa ktorého negatívna určovacia žaloba alebo negatívny deklaratórny rozsudok v niektorom členskom štáte nemajú rovnaký predmet a rovnaký dôvod ako regresná žaloba, ktorá sa týka tej istej škody a tých istých účastníkov konania alebo ich právnych nástupcov, v inom členskom štáte.
            
         
      (1)  Ú. v. EÚ C 26, 26.1.2013.